Kabusecha

Kabusecha (かぶせ茶） esas speco di verda teo de Japonia quan on obtenas per specala preparo. Kontraste normala Sencha, Kabusecha esas mi-ombrala teo. On do pendigas specala reti (Kabusé) super la te-planti por produktar kelka ombro dum la semani ante la rekolto. To impedas suno-radii direte atingar la te-folii. La procedo esas do simila a ta qua esas uzata por Gyokuro, ma la periodo di ombrizo esas plu kurta por Kabusecha.

La saporo di Kabusecha esas plu dolca kam ta di Sencha ed ol havas fresha e "ombrala" o "fruktala" posa-saporo. On devas ordinare infuzar ol ye plu basa temperaturo (cirkume 65-70°C). Kabusecha esas precipue preparata en la distrikto Kagoshima ed esas nomata da kelki "La champanio di Japoniana verda tei".

Category:Teo
Category:Japonia